услуги. Такива ограничения следва да бъдат разрешени само ако са необходими, пропорционални и подходящи за защита на репутацията на географското указание.
 (7)
 Следва да бъде създаден символ на Съюза за географските указания на спиртните напитки, за да се даде възможност на потребителя да идентифицира някои спиртни напитки, чиито характеристики са свързани с произхода им.
 (8)
 Като се има предвид времето, необходимо на държавите членки за прилагане на мерките по отношение на използването на съставни термини и загатвания, прилагането на тези мерки следва да бъде отложено.
 (9)
 Мерките, установени в настоящия регламент, са в съответствие със становището на Комитета по спиртни напитки,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ПРЕДМЕТ И ОПРЕДЕЛЕНИЯ
 Член 1
 Предмет
 Настоящият регламент определя подробни правила за прилагането на Регламент (ЕО) No 110/2008, по-специално във връзка със:
 а)
 използването на съставни термини и загатвания, както е посочено в член 10 от Регламент (ЕО) No 110/2008 в описанието, представянето и етикетирането на хранителен продукт;
 б)
 географските указания на спиртни напитки, посочени в член 15 от Регламент (ЕО) No 110/2008 и използването на символ на Съюза за географските указания на спиртните напитки.
 Член 2
 Определения
 За целите на настоящия регламент:
 а)
 „категория спиртна напитка“ означава една от категориите от 1 до 46 от приложение II към Регламент (ЕО) No 110/2008;
 б)
 „географско указание“ означава едно от географските указания, регистрирани в приложение III към Регламент (ЕО) No 110/2008;
 в)
 „съставен термин“ означава комбинацията от термин, посочен в категории от 1 до 46 от приложение II към Регламент (ЕО) No 110/2008, или географско указание на спиртна напитка, от която произхожда всичкият алкохол на крайния продукт, с:
 i)
 наименованието на един или повече хранителни продукти, различни от тези, използвани за производството на тази спиртна напитка в съответствие с приложение II към Регламент (ЕО) No 110/2008, или прилагателните, произтичащи от тези наименования, и/или
 ii)
 наименованието „ликьор“;
 г)
 „загатване“ означава прякото или непрякото препращане към една или повече категории спиртни напитки или географски указания, различни от позоваването в съставен термин или списък на съставките, посочен в член 9, параграф 9 от Регламент (ЕО) No 110/2008.
 ГЛАВА II
 ПРАВИЛА ЗА ИЗПОЛЗВАНЕТО НА СЪСТАВНИ ТЕРМИНИ И ЗАГАТВАНИЯ
 Член 3
 Съставни термини
 1. Терминът „спиртна напитка“ не може да бъде част от съставен термин, описващ алкохолна напитка.
 2. Съставен термин, описващ алкохолна напитка, не може да се състои от комбинация от термина „ликьор“ с наименованието на една от категориите от 33 до 40 от приложение II към Регламент (ЕО) No 110/2008.
 3. Съставен термин не може да замени търговското наименование на спиртната напитка.
 4. Съставният термин, описващ алкохолна напитка, фигурира с еднакви букви със същия шрифт, размер и цвят. Той не се прекъсва с текстови или графични елементи, които не са част от него, нито фигурира в по-голям размер на шрифта от този на търговското наименование.
 Член 4
 Загатвания
 Загатването за която и да било категория спиртна напитка или географско указание за целите на представянето на хранителен продукт не е на един и същи ред с търговското наименование. За алкохолни напитки загатването фигурира с размер на шрифта по-малък от